बिहार के जिला गया में.समाहरणालय सभाकक्ष में जिलाधिकारी श्री अभिषेक सिंह एवं वरीय पुलिस अधीक्षक श्री राजीव मिश्रा के संयुक्त अध्यक्षता में काली पूजा, दीपावली एवं छठ पूजा के दौरान विधि व्यवस्था एवं अन्य व्यवस्था को लेकर बैठक की गई। बैठक में छठ पूजा आयोजन समिति के सदस्यों द्वारा अपनी अपनी व्यवस्था से अवगत कराया गया तथा प्रशासन से भी कुछ व्यवस्था कराने की भी मांग की गई। जैसे केंदुइ घाट पर जेसीबी के द्वारा पानी हेतु गड्ढा करवाने के लिए जेसीबी की मांग की गई। वहीं रामशिला धोबिया घाट पर 5 से 10 झरना लगवाने की मांग की गई तथा पीएचइडी से बोरिंग प्रति वर्ष करवाने की जानकारी दी गई तथा इस वर्ष भी करवाने का अनुरोध किया गया। जिलाधिकारी ने संबंधित पदाधिकारियों को अनुपालन करने का निर्देश दिया। उन्होंने पीएचइडी को रामशिला धोबिया घाट पर स्थाई बोरिंग कराने का निर्देश दिया। उन्होंने सरकार द्वारा जारी अधिसूचना के आलोक में सभी अनुमंडल पदाधिकारी एवं थाना प्रभारी, अनुमंडल पुलिस पदाधिकारी को 8:00 से 10:00 बजे रात्रि तक ही पटाखे छोड़ने का आदेश का अनुपालन कराने का निर्देश दिया। उन्होंने कहा कि जिन दुकानों को लाइसेंस दिया गया है वहीं दुकानदार पटाखे बेचेंगे।